ఔరంగాబాద్ (బీహార్)

ఔరంగాబాద్ బీహార్ రాష్ట్రం, ఔరంగాబాద్ జిల్లాలోని పట్టణం, ఈ జిల్లా ముఖ్యపట్టణం. 2011 నాటికి పట్టణ జనాభా 1,02,244. ఈ ప్రాంత ప్రజలు మగాహి, హిందీ మాట్లాడతారు.

భౌగోళికం 
ఔరంగాబాద్ పట్టణం ఈశాన్య భారతదేశంలో, జాతీయ రహదారి19 పైన, జాతీయ రహదారి139 తో కలిసే స్థలం వద్ద ఉంది. దాని సమీప పెద్ద పట్టణం గయ నుండి 70 కి.మీ. దూరంలో ఉంది. బీహార్ రాజధాని పాట్నా నుండి  ఈశాన్య దిశలో 140 కి.మీ. దూరంలో ఉంది. సోన్ నది, పున్పున్ నది జిల్లా గుండా ప్రవహిస్తున్న రెండు ప్రధాన నదులు.

పట్టణం విస్తీర్ణం 89 చ.కి.మీ.

ఔరంగాబాద్ అద్రి నది ఒడ్డున ఒండ్రు మైదానంలో ఉంది. దీని కంటే పెద్దదైన సోన్ నది పట్టణానికి పడమర వైపున 26 కి.మీ. దూరంలో ప్రవహిస్తోంది. పున్‌పున్, ఔరంగా, బటానే, మోర్హార్, మాదార్ అనే ఇతర నదులు కూడా ఔరంగాబాద్ జిల్లా గుండా ప్రవహిస్తున్నాయి.

జనాభా 
2011 జనగణన ప్రకారం, ఔరంగాబాదు జనాభా 1,02,244.

రవాణా సౌకర్యాలు 
ఔరంగాబాదుకు చక్కటి రోడ్డు, రైలు సౌకర్యాలున్నాయి. అనుగ్రహ నారాయణ్ రోడ్ రైల్వే స్టేషన్ (ఎయుబిఆర్) పట్టణం లోని సమీప రైల్వే స్టేషను. ఇది పట్తణం నుండి సుమారు 11 కి.మీ. దూరంలో ఉంది.

జాతీయ రహదారి-19 పట్టణాన్ని ఢిల్లీకి, జాతీయ రహదారి-139 కోల్‌కతాకు కలుపుతున్నాయి. జాతీయ రహదారి-139 పాట్నాను కూడా కలుపుతుంది.ఢిల్లీ, కోల్‌కతా, ముంబై, లక్నో, భువనేశ్వర్, అహ్మదాబాద్, జైపూర్, జైసల్మేర్, నాగ్‌పూర్, భోపాల్, ఇండోర్, ఔరంగాబాద్ (మహారాష్ట్ర), జమ్మూ, హరిద్వార్, లక్నో, పూణే, ప్రయాగ్రాజ్ (అలహాబాద్), వారణాసికి నేరుగా రైళ్ళున్నాయి.

సమీప విమానాశ్రయం గయ విమానాశ్రయం, ఇది పట్టణం నుండి 80 కి.మీ. దూరంలో ఉంది.

మూలాలు 

Articles with hAudio microformats
Coordinates on Wikidata
బీహార్ నగరాలు పట్టణాలు